**NÕRKVOOLUSÜSTEEMIDE** **PAIGALDUSLEPING NR 110/2024**

*Kuupäev digiallkirjas*

Käesoleva lepingu (edaspidi **Leping**) on sõlminud alljärgnevad pooled:

**Viking Security AS**, registrikood 10026845, asukohaga Pärnu mnt. 186 Tallinn 11314 (edaspidi **Teenuse osutaja** või **Pool**), keda esindab juhatuse liige Tannar Tiitsar, ja

**Kaitseliit,** registrikood 74000725, aadress Toompea tn 8 Tallinn 10130, (edaspidi **Klient** või **Pool**), keda esindab Kaitseliidu keskjuhatuse 28.01.2021 otsusega K-0-1/21/2261PR kinnitatud „Kaitseliidu hanke- ja lepingute sõlmimise kord“ § 6 lg 6 alusel Kaitseliidu peastaabi ülem kolonel **Eero Rebo** (edaspidi Tellija),

1. **LEPINGU ESE JA TEENUSE KIRJELDUS**
	1. Teenuse osutaja teostab nõrkvoolusüsteemide paigaldustööd (edaspidi **Tööd**) Kliendile kuuluvas Kaitseliidu Peastaabis aadressiga Toompea 8 Tallinn 10130, vastavalt Lepingu dokumentidele ning 21.02.2024 esitatud ja kinnitatud pakkumisele (edaspidi **Pakkumine**).
	2. Lepingu alusel paigaldatavad nõrkvoolusüsteemid (edaspidi **Süsteemid**) on valve- ja läbipääsusüsteem. Lepingu alusel paigaldatava tehnika loetelu on toodud Pakkumises.
	3. Teenuse osutaja teostab Tööd hiljemalt tähtajaks **17.06.2024**
	4. Lepingu alusel paigaldatava tehnika omandiõigus läheb Kliendile üle punktis 3 nimetatud kõikide summade laekumisel Teenuse osutajale.

## pOOLTE ÕIGUSED JA KOHUSTUSED

* 1. **Teenuse osutaja** **õigused ja kohustused:**
		1. Teenuse osutaja teeb Lepingus ettenähtud Tööd, hangib kogu vajaliku tööjõu, vajalikud Süsteemide seadmed, materjalid, töövahendid ja ehitusmasinad, et saavutada kokkulepitud töö tulemus.
		2. Teenuse osutaja teostab Tööd vastavuses õigusaktide, Lepingu ning muude dokumentide ja juhistega.
		3. Tööd peavad vastama kokkulepitud kvaliteedinõuetele [Eesti Vabariigis kehtivad standardid ja tehnilised normid ning Ehitustööde Üldised Kvaliteedinõuded (RYL)], kusjuures Teenuse osutaja teeb Lepingus ettenähtud Tööd võimalikult parimal viisil, tuginedes erialastele oskustele ja teadmistele.
		4. Teenuse osutaja tagab, et Töödel kasutatavad materjalid ja seadmed on uued ja kvaliteetsed ning vastavad Lepingu dokumentidele.
		5. Teenuse osutaja kohustub vormistama kõigi kaetud Tööde kohta aktid, mis esitatakse allakirjutamiseks Kliendile kolme (3) päeva jooksul peale tööde valmimist.
		6. Teenuse osutaja kohustub võimaldama Kliendil teostada kontrolli ja tehnilist järelvalvet tehtavate Tööde mahu ja kvaliteedi vastavuse kohta ning andma Kliendil nõudmisel mõistliku aja jooksul, kuid mitte hiljem kui 72 tunni pärast, teavet kõikide Tööde teostamisega seotud asjaolude kohta.
		7. Teenuse osutaja tagab, et Töödel järgitakse sisekorra-, ohutustehnika-, tuleohutuse- ja muude vastavate eeskirjade nõudeid ja kohapeal edastatud tingimusi ning tarvitusele võtma kõik abinõud Kliendi vara säilimise tagamiseks ja kandma vastutust igasuguse hooletuse eest, mis toob kaasa Kliendi vara kahjustamise Teenuse osutaja tegevuse või tegevusetuse tõttu.
		8. Teenuse osutajal on Lepingu täitmisel õigus kasutada kolmandaid isikuid, eeldusel, et tagatud on Lepingust tulenevate nõuete igakülgne täitmine. Alltöövõtjate kasutamisel jääb Kliendi ees vastutavaks Teenuse osutaja.
		9. Teenuse osutaja organiseerib oma tööst tekkinud ehitusprahi ära veo objektilt.
	2. **Kliendi õigused ja kohustused:**
		1. Klient kohustub teostatud tööde ja paigaldatud tehnika eest esitatud arved tasuma õigeaegselt.
		2. Juhul, kui Klient soovib teostatavate Tööde osas teostada kontrolli või tehnilist järelevalvet, teatab ta vastavast soovist Teenuse osutajale ette mitte vähem kui 2 tööpäeva.
		3. Klient kohustub Lepingus kokkulepitud tingimustele vastavad Tööd üle vaatama ja vastu võtma.
		4. Klient peab teatama Teenuse osutajale Tööde lepingutingimustele mittevastavusest mõistliku aja jooksul pärast vastavate asjaolude avastamist.
1. **ARVELDUSED**
	1. Tööde ja tehnika kogumaksumus on **ükssada kaheksateist tuhat kaheksasada üheksa eurot ja 29 senti (118809,29 eurot),** millele lisandub käibemaks ning mille tasumine Kliendi poolt toimubneljateistkümne (14) kalendripäeva jooksul peale Teenuse osutaja poolsete arvete esitamist.
2. **GARANTII**
	1. Teenuse osutaja poolt antav garantiiaeg Töödele on kolm (3) aastat seadmete nõuetekohase hooldamise ning kasutamise korral (hooldamisnõuded sätestatakse eraldi sõlmitava hoolduslepinguga). Garantiiaega arvestatakse Tööde üleandmise akti allakirjutamise hetkest. Tööde käigus paigaldatud seadmetele kehtib tootjatehase garantii, mis on kaks (2) aastat. Tööde garantii kehtib ka kõigile Tööde käigus Süsteemi püsivalt paigaldatud materjalidele, mis muutuvad Süsteemide olulisteks osadeks.
	2. Klient on kohustatud Teenuse osutajat teavitama puudusest või rikkest ning kirjeldama puuduse või rikke sisu kirjalikult taasesitatavas vormis Teenuse osutaja kontaktandmete kaudu.
	3. Garantiiaja kestel ilmnevad puudused või rikked, mis on põhjustatud Teenuse osutaja poolt teostatud Tööde puudulikust kvaliteedist või kasutatud seadmete puudulikust kvaliteedist (nn valmistajatehase praak) või muudel sarnastel põhjustel, kõrvaldab Teenuse osutaja täielikult omal kulul esimesel võimalusel peale nende avastamist, kuid mitte hiljem kui nelja (4) tööpäeva pärast.
	4. Teenuse osutaja ei garanteeri vigade ja puuduste hüvitamist ja kõrvaldamist, mis on tekkinud Süsteemi ebaõigest ekspluateerimisest Kliendi või kolmandate isikute poolt garantiiajal.
3. **TÖÖDE ÜLEANDMINE JA VASTUVÕTMINE**
	1. Pooled kohustuvad Tööd üle andma ja vastu võtma. Teostatud Tööde kohta koostatakse üleandmise-vastuvõtmise akt, mis allkirjastatakse Poolte poolt. Tööde üleandmise-vastuvõtmise akt koostatakse kahes eksemplaris, kummalegi poolele üks. Tööde üleandmise-vastuvõtmise vaheaktide allkirjastamise vajadusel tehakse seda üks kord kuus kalendrikuu viimase kuupäeva seisuga.
	2. Kliendil on õigus kontrollida Tööde teostamist kümne (10) kalendripäeva jooksul pärast Teenuse osutaja poolt esitatud üleandmise-vastuvõtmise akti saamist. Kümne (10) kalendripäeva möödumisel on Klient kohustatud esitatud akti alla kirjutama või kirjalikult teatama mitteallakirjutamise põhjenduse.
	3. Tööde teostamise ajal kannab juhusliku hävimise või kahjustumise riisikot Teenuse osutaja. Teenuse osutajal ei ole õigust nõuda tasu teostatud Tööde eest, mis on hävinud või kahjustunud enne nende vastuvõtmist Kliendi poolt.
	4. Tööde juhusliku hävimise või kahjustumise riisiko läheb üle Kliendile valminud Tööde vastuvõtmisel.
4. **VASTUTUS**

## Pooled vastutavad Lepingus sätestatud kohustuste mittekohase täitmise või täitmata jätmise eest Lepingus ja õigusaktides sätestatud korras.

## Pool hüvitab teisele Poolele Lepingus sätestatud kohustuste täitmata jätmisega või mittekohase täitmisega põhjustatud otsese varalise kahju. Teenuse osutaja ei ole vastutav muude Kliendil tekkida võivate kahjude eest ega ole kohustatud hüvitama saamata jäänud tulu, katkenud äritegevusega seotud kulu või kasumi vähenemist või muid sarnaseid kahjusid.

## Pool peab tekkinud kahjust teadasaamisel mõistliku aja jooksul teatama teisele Poolele kirjalikku taasesitamist võimaldavas vormis kahju suuruse ja kahju hüvitamise aluse.

## Poolel on õigus nõuda teiselt Poolelt kahju olemasolu ja suurust tõendavate dokumentide ning muu vajaliku teabe esitamist.

## Pool vabaneb vastutusest, kui ta tõendab, et tema ei olnud kahju tekitamises süüdi.

## Kui Klient viivitab Lepingust tulenevate rahaliste kohustuste täitmisega, siis kohustub ta Teenuse osutajale maksma viivist arvestusega null koma üks protsenti (0,1%) tähtaegselt tasumata summast iga viivituses oldud kalendripäeva eest. Kui Klient peab tasuma lisaks rahalisele põhikohustusele viivist, kustutatakse võlgnevusest kõigepealt viivis ning seejärel rahaline põhikohustus.

## Seadmete mittetähtaegsel paigaldamisel maksab Töövõtja Kliendile viivist null koma üks protsenti (0,1%) mittetähtaegselt paigaldatud Seadmete maksumusest iga viivitatud päeva eest, kuid mitte üle kümne protsendi (10%) Lepingu hinnast.

## Klient kannab tema valduses olevate asjade juhusliku hävimise ja kahjustumise riisikot alates nende valduse saamisest.

## Teenuse osutaja ei vastuta Kliendi vara säilimise, varguse, hävitamise, röövimise, kaotsimineku, puudujäägi või muul viisil rikkumise eest.

## Teenuse osutaja ei vastuta kolmandate isikute poolt osutatavate teenuste katkemise, peatamise või lõppemisega seotud mistahes kahju eest, v.a Teenuse osutaja alltöövõtja tekitatud kahju eest.

1. **LEPINGU MUUTMINE**
	1. Lepingut saab muuta ainult Poolte kirjalikul kokkuleppel.
	2. Teenuse osutajal on õigus nõuda Lepingu tähtaja pikendamist:
		1. Vääramatu jõu asjaolude ilmnemisel. Vääramatu jõud on asjaolu, mida Teenuse osutaja ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks;
		2. kui muudatuste tegemise vajadus on põhjustatud Kliendi korraldustest, mis oluliselt muudavad Tööde mahtu või selle iseloomu.
	3. Kui Klient soovib Lepingu tähtaega lühendada, teeb ta vastava ettepaneku kirjalikult Teenuse osutajale ning Teenuse osutaja esitab Kliendile vastava ettepaneku saamisel muudatust puudutavate kulude arvestuse. Lepingu tähtaja lühendamiseks sõlmivad Pooled kirjaliku kokkuleppe.
	4. Teenuse osutajal on õigus nõuda Lepingu hinna muutmist vääramatu jõu asjaolude esinemise või Kliendi korralduste tõttu, kui Teenuse osutajal on tekkinud lisakulutused Tööde lõpuleviimiseks vastavalt Lepingule ja nende Tööde tegemise kohustuse määratlemisel ei saa eeldada, et need pidi tehtama Lepinguga määratud töö, s.h tähtaja ja hinna raames.

## ESINDAJAD LEPINGU TÄITMISEL

## Teenuse osutaja Tellija

## Esindaja lepingulistes küsimustes: Esindaja lepingulistes küsimustes:

## Signe Salvet Kuldar Kesküla

## Tel: +372 671 1082 Tel: +372 7179090

## GSM: GSM: +372 5106503

## E-mail: Signe.Salvet@vikingsecurity.ee E-mail: kuldar.kesküla@kaitseliit.ee

## Esindaja tehnilistes küsimustes: Esindaja tehnilistes küsimustes:

## Kristian-Viktor Parvei Ainar Annus

## Tel: +372 671 1080 Tel: +372 79095

## GSM: +372 5569 8756 GSM: +372 51911551

## E-mail: Kristian-Viktor.Parvei@vikingsecurity.ee E-mail: ainar.annus@kaitseliit.ee

## TEADETE EDASTAMINE

## Kõik Pooltevahelised avaldused, mis omavad õiguslikke tagajärgi lepingute või nende täitmise suhtes, peavad olema digitaalselt allkirjastatud ning edastatud kirjalikult taasesitatavas vormis, kui kokku ei ole lepitud teisiti.

## Informatiivseid teateid edastavad Pooled ka muul viisil, s.h. suuliselt, telefoni, elektronposti vms. teel.

* 1. E-posti teel saadetud teated loetakse teisele Poolele kättetoimetatuks hiljemalt järgmisel tööpäeval.
	2. Pooled kohustuvad teinetest viivitamatult teavitama nende esindajate kontaktide muutusest. Kuni vastava teavitatusse tegemiseni on Poolel õigus lähtuda temale viimati teadaolevatest andmetest.

## ÜLDSÄTTED

## Kummalgi Poolel ei ole õigust avaldada Lepingu tingimusi ega Poolele Lepingu täitmisel teatavaks saanud teise Poole äri- ja professionaalseid saladusi ning tehnilist informatsiooni kolmandatele isikutele Lepingu kehtivuse jooksul ega peale selle lõppemist, väljaarvatud seaduses ettenähtud juhtudel. Kolmandaks isikuks ei loeta Teenuse osutajaga samasse kontserni kuuluvat äriühingut.

## Leping jõustub Poolte poolt allakirjutamisega Lepingu päises märgitud kuupäeval, kui Poolte vahel pole kokku lepitud teisiti.

## Lepingust tulenevad või sellega seotud vaidlused proovitakse lahendada läbirääkimiste teel. Läbirääkimiste ebaõnnestumise korral lahendatakse vaidlused Harju Maakohtus.

## Leping on sõlmitud ühes digitaalselt allkirjastatud eksemplaris.

1. **LEPINGU LISAD**
	1. Lisa 1 - Pakkumine

|  |  |
| --- | --- |
| */allkirjastatud digitaalselt/* | */allkirjastatud digitaalselt/* |
| Tannar Tiitsar**Viking Security AS** | Eero Rebo**Kaitseliit** |